Diari Oficial de la Generalitat Valenciana


Sumari del DOGV 6501, del 13-04-2011 (2011/4149)

Convocatòria per a la provisió, per promoció interna mitjançant concurs oposició, de dos places d'oficial de la policia local.
------------------------------------------------------------------------------------------------------------------------------

### Dades del document

Número de DOGV
:   6501

Data del DOGV
:   13-04-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/4149


Data del document
:   25-03-2011

Organisme emissor
:   Ajuntament de Requena

Tipus de document
:   Anunci

Descriptors 

:   * Requena
    * concurs administratiu

Convocatòria per a la provisió, per promoció interna mitjançant concurs oposició, de dos places d'oficial de la policia local. [2011/4149]  
Per Resolució d'Alcaldia número 1581, de data 22 de març de 2011, s'ha acordat aprovar les bases per a la provisió de dos places d'oficial de la policia local, administració especial, serveis especials, grup C1, vacants en la plantilla de personal funcionari d'aquest Ajuntament per concurs oposició, torn de promoció interna.  
  
L'extracte de les bases és el següent:  
Objecte  
És objecte d'aquesta convocatòria la provisió en propietat, pel procediment de promoció interna, mitjançant el sistema de concurs oposició, de dos places d'oficial de la policia local vacants en la plantilla d'aquest Ajuntament, enquadrades en el grup C, subgrup C1, corresponents a l'escala d'administració especial, serveis especials, classe policia local, compreses en l'oferta d'ocupació pública de 2009. Podran acumular-se les places que estiguen vacants fins al moment de la finalització del procés selectiu.  
  
Requisits dels aspirants:  
Per a ser admés al concurs oposició per promoció interna, els aspirants hauran de complir els requisits següents:  
a) Ser funcionari de carrera, integrat en la subescala de serveis especials, classe policia local i els seus auxiliars.  
b) Haver romàs, almenys dos anys, com a funcionari de carrera en la categoria d'agent de la policia local.   
c) No patir cap malaltia ni defecte físic que impedisca l'exercici normal de les funcions pròpies de l'escala i categoria a què s'aspira, d'acord amb el quadre d'exclusions mèdiques que s'establisca per ordre del conseller competent en matèria de policia.  
d) No haver sigut separat, mitjançant expedient disciplinari, del servei de l'estat, de les comunitats autònomes o de les entitats locals, ni trobar-se suspés ni inhabilitat per a l'exercici de funcions públiques.  
  
e) Estar en possessió dels permisos que habiliten per a la conducció de vehicles de les classes B, BTP i que permeta la conducció de motocicletes amb unes característiques de potència que no sobrepassen els 25 KW o una relació potència/pes no superior a 0,16 KW/Kg, destinats al servei d'urgència o emergències, de conformitat amb el que disposa el Reial Decret 772/1997, de 30 de maig, (Reglament General de Conductors).  
f) Estar en possessió del títol de Batxiller Superior o equivalent, o tindre complides les condicions per a obtindre'l en la data en què finalitze el termini de presentació d'instàncies, o d'acord amb la disposició transitòria primera de la Llei 6/1999, de Policies locals i de Coordinació de les Policies locals de la Comunitat Valenciana, haver superat el curs d'habilitació corresponent organitzat per l'Institut Valencià de Seguretat Pública.  
  
Drets d'examen  
Els drets d'examen seran els vigents en el moment de presentació d'instàncies, segons l'ordenança fiscal de l'Ajuntament de Requena.  
  
La resta de les bases està en el Negociat de Recursos Humans de l'Ajuntament per a ser consultades i, si escau, obtindre'n una fotocòpia en el Servei d'Atenció al Ciutadà.  
Cosa que es publica perquè en prengueu coneixement, d'acord amb el que estableix la normativa d'aplicació.  
  
Requena, 25 de març de 2011.- L'alcalde president: Adelo Montés Diana.